CELEX: 52008DP0472
Language: el
Date: 2008-10-09 00:00:00
Title: Χρήση των συμβόλων της Ένωσης από το Κοινοβούλιο (νέο άρθρο 202α) Απόφαση του Ευρωπαϊκού Κοινοβουλίου της 9ης Οκτωβρίου 2008 σχετικά με την παρεμβολή, στον Κανονισμό του Ευρωπαϊκού Κοινοβουλίου, ενός νέου άρθρου 202α που αφορά τη χρήση των συμβόλων της Ένωσης από το Κοινοβούλιο (2007/2240(REG))

15.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               CE 9/67
            
         Πέμπτη, 9 Οκτωβρίου 2008Χρήση των συμβόλων της Ένωσης από το Κοινοβούλιο (νέο άρθρο 202α)
   P6_TA(2008)0472
   Απόφαση του Ευρωπαϊκού Κοινοβουλίου της 9ης Οκτωβρίου 2008 σχετικά με την παρεμβολή, στον Κανονισμό του Ευρωπαϊκού Κοινοβουλίου, ενός νέου άρθρου 202α που αφορά τη χρήση των συμβόλων της Ένωσης από το Κοινοβούλιο (2007/2240(REG))
   2010/C 9 E/12
   
      Το Ευρωπαϊκό Κοινοβούλιο,
   έχοντας υπόψη το ψήφισμά του της 11ης Ιουλίου 2007 σχετικά με την σύγκληση της Διακυβερνητικής Διάσκεψης (1), και ειδικότερα την παράγραφο 23,
   έχοντας υπόψη την από 12 Σεπτεμβρίου 2007 επιστολή του Προέδρου του,
   έχοντας υπόψη τη σημασία των συμβόλων για την επανασύνδεση των πολιτών με την Ευρωπαϊκή Ένωση και για την οικοδόμηση της ευρωπαϊκής ταυτότητας που είναι συμπληρωματική των εθνικών ταυτοτήτων των κρατών μελών,
   έχοντας υπόψη το γεγονός ότι τα σύμβολα χρησιμοποιούνται επί τουλάχιστον 30 έτη από όλα τα ευρωπαϊκά θεσμικά όργανα και ότι εγκρίθηκαν επίσημα από το Ευρωπαϊκό Συμβούλιο το 1985 (2),
   έχοντας υπόψη τα άρθρα 201 και 202 του Κανονισμού του,
   έχοντας υπόψη την έκθεση της Επιτροπής Συνταγματικών Υποθέσεων (A6-0347/2008),
   
               1.
            
            
               αποφασίζει να επιφέρει στον Κανονισμό του την κατωτέρω τροποποίηση·
            
         
               2.
            
            
               αποφασίζει ότι η τροποποίηση τίθεται σε ισχύ την επομένη της έγκρισής της·
            
         
               3.
            
            
               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή.
            
         
               ΙΣΧΥΟΝ ΚΕΙΜΕΝΟ
            
            
               ΤΡΟΠΟΛΟΓΙΑ
            
         
               
                  Τροπολογία 1
               
            
         
               
                  Κανονισμός του Ευρωπαϊκού Κοινοβουλίου
               
               
                  Τίτλος ΧΙΙΙ — Διάφορες διατάξεις — Άρθρο 202α (νέο)
               
            
         
                
            
            
               
                  Άρθρο 202α
               
               
                  
                     Τα σύμβολα της Ένωσης
                  
               
               
                  
                     1.
                     
                     Το Κοινοβούλιο αναγνωρίζει και υιοθετεί τα εξής σύμβολα της Ένωσης:
                  
               
               
                           —
                        
                        
                           
                              
                                 τη σημαία που απεικονίζει κύκλο δώδεκα χρυσών αστέρων σε κυανό φόντο·
                              
                           
                        
                     
                           —
                        
                        
                           
                              
                                 τον ύμνο που προέρχεται από την «Ωδή στη χαρά» της ενάτης συμφωνίας του Λούντβιχ βαν Μπετόβεν·
                              
                           
                        
                     
                           —
                        
                        
                           
                              
                                 το έμβλημα «Ενωμένη στην πολυμορφία»
                              .
                        
                     
                  
                     2.
                     
                     Το Κοινοβούλιο εορτάζει την ημέρα της Ευρώπης την 9η Μαΐου.
                  
               
               
                  
                     3.
                     
                     Η σημαία κυματίζει σε όλα τα κτήρια του Κοινοβουλίου και επ' ευκαιρία επισήμων εκδηλώσεων. Η σημαία χρησιμοποιείται σε κάθε αίθουσα συνεδρίασης του Κοινοβουλίου.
                  
               
               
                  
                     4.
                     
                     Ο ύμνος άδεται κατά την έναρξη εκάστης συνόδου για τη συγκρότηση του Κοινοβουλίου σε Σώμα και σε άλλες επίσημες συνεδριάσεις, κυρίως για την υποδοχή αρχηγών κρατών ή κυβερνήσεων ή για το χαιρετισμό νέων βουλευτών μετά από διευρύνσεις.
                  
               
               
                  
                     5.
                     
                     Το έμβλημα αναπαράγεται στα επίσημα έγγραφα του Κοινοβουλίου.
                  
               
               
                  
                     6.
                     
                     Το Προεδρείο εξετάζει την περαιτέρω χρήση των συμβόλων στο πλαίσιο του Κοινοβουλίου. Το Προεδρείο θεσπίζει λεπτομερείς διατάξεις για την εφαρμογή του παρόντος άρθρου.
                  
               
            
         
      (1)  ΕΕ C 175 Ε της 10.7.2008, σ. 347.
   
      (2)  Ευρωπαϊκό Συμβούλιο του Μιλάνου της 28ης και 29ης Ιουνίου 1985.